
[bookmark: _Toc534810151][bookmark: _Toc22227845][bookmark: _Toc234320078]ინსტრუქცია ტენდერში მონაწილეთათვის

დაინტერესებულმა კომპანიებმა სისტემაში უნდა ატვირთონ ყველა მოთხოვნილი დოკუმენტი. ტენდერში მონაწილეობის მისაღებად, აუცილებელია კომპანიამ შეავსოს და წარმოადგინოს ფინანსური შეთავაზება - დანართი N1 და ინფორმაცია კომპანიის შესახებ - დანართი N2;

კომპანიის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის კვალიფიცური ან მატერიალური ხელმოწერითა და ბეჭდით (არსებობის შემთხვევაში);

ბანკი უფლებამოსილია ცვლილებები შეიტანოს სატენდერო დოკუმენტაციაში წინადადებების წარდგენის ბოლო ვადამდე, ნებისმიერ დროს;

სატენდერო წინადადება წარმოდგენილი უნდა იყოს ეროვნულ ვალუტაში (ლარი) და მოიცავდეს საქართველოს კანონმდებლობით გათვალისწინებულ გადასახადებს და გადასახდელებს;

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით;

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობის მქონდე მომწოდებელს;

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს;

წინამდებარე ტენდერის გამოცხადება არ ავალდებულებს ბანკს რომელიმე კომპანიასთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს ან გადაავადოს ტენდერის თავისი შეხედულებისამებრ;

პრეტენდენტის მიერ ტენდერში გამარჯვება არ წარმოადგენს ბანკთან ხელშეკრულების გაფორმების წინაპირობას, რადგან, გარდა ტენდერში გამარჯვებისა, ბანკთან ხელშეკრულების გაფორმება ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცესებთან მიმართებით.

პრეტენდენტის საქმიანობის შემოწმების ფარგლებში, საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცესებთან შეუსაბამობის გამოვლენის შემთხვევაში, ბანკი უფლებამოსილია, უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგად საფუძველზე მითითებით.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი;

ბანკი თანამშრომლობს იმ  მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს და იძლევა გარანტიას, რომ:

· სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ  ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;

· უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად. ნარჩენების წარმოქმნის შემთხვევაში, კომპანია ვალდებულა ნარჩენები თავად დაამუშაოს ან შეგროვების, ტრანსპორტირებისა და დამუშავების მიზნით გადასცეს შესაბამისი უფლების მქონე პირებს, ნარჩენების მართვის კოდექსისა და საქართველოს სხვა საკანონმდებლო და კანონქვემდებარე ნორმატიული აქტების შესაბამისად;

· ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას  ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.



წინადადების წარდგენით პრეტენდენტი ეთანხმება სატენდერო დოკუმენტაციაში მითითებულ მოთხოვნებსა და პირობებს.

1. [bookmark: _Toc234320079]ზოგადი ინფორმაცია	
[bookmark: _Toc462407871]სს „საქართველოს ბანკი" აცხადებს ტენდერს თბილისის მეტროპოლიტენის სადგურებში განლაგებული 28 სერვის ცენტრის მონაცემთა გადაცემის ოპტიკურ-ბოჭკოვანი ქსელით მომსახურებისთვის, 3 წლის ვადით. 
2. [bookmark: _Toc234320080]შესყიდვის საგანი 

მომსახურება მოიცავს ორ კომპონენტს:

კომპონენტი 1 —  ქსელური მომსახურება (სასურველია L3)

ბანკის მონაცემთა ცენტრიდან (ქ. თბილისი, პუშკინის 3) თბილისის მეტროპოლიტენის 28 სერვის ცენტრამდე (დანართი N3) ოპტიკურ-ბოჭკოვანი კავშირის უზრუნველყოფა, მინიმალური სიჩქარით 5 მბ/წმ თითოეულ წერტილში.

კომპონენტი 2 — ოპტიკური კაბელის ინფრასტრუქტურა

პრეტენდენტმა უნდა უზრუნველყოს მომსახურება საკუთარი ოპტიკურ-ბოჭკოვანი კაბელის ინფრასტრუქტურით. მარშრუტი და კაბელის სიგრძე განისაზღვრება პრეტენდენტის მიერ; ფინანსურ შეთავაზებაში მითითებული უნდა იყოს ფასი 1 კმ-ზე და კაბელის სავარაუდო სიგრძე.

მიწოდების ვადა: არაუგვიანეს 1 თვე
მიწოდების ადგილი: თბილისის მეტროპოლიტენის სადგურები (სრული სია — დანართი N3)

შემოთავაზებული პროდუქტი სრულად უნდა აკმაყოფილებდეს დოკუმენტაციაში მოცემულ მინიმალურ პარამეტრებს.

3. [bookmark: _Toc234320081]ხელშეკრულებისა და ანგარიშსწორების პირობა
გამარჯვებულ პრეტედენტთან გაფორმდება 3 წლიანი ხელშეკრულება. ანგარიშსწორება განხორციელდება ეროვნულ ვალუტაში, ყოველთვიურად, კონტრაჰენტის მიერ წარდგენილი ანგარიშ-ფაქტურის საფუძველზე.
4. [bookmark: _Toc234320082]ძირითადი მოთხოვნები
ტენდერში მონაწილეობისთვის პრეტენდენტმა უნდა დააკმაყოფილოს შემდეგი სავალდებულო მოთხოვნები: 

ინფრასტრუქტურული მოთხოვნები:

· პრეტენდენტმა უნდა უზრუნველყოს კავშირი ქ. თბილისი, პუშკინის 3-დან (Data Centre) თბილისის მეტროპოლიტენის 28 სერვის ცენტრამდე (დანართი N3). 
· პრეტენდენტს უნდა გააჩნდეს საკუთარი ოპტიკურ-ბოჭკოვანი კაბელის ინფრასტრუქტურა თბილისის მეტროპოლიტენში
· პრეტენდენტს უნდა გააჩნდეს მოქმედი ნებართვა თბილისის მეტროპოლიტენში სატელეკომუნიკაციო მომსახურების გასაწევად;

ტექნიკური მოთხოვნები:

· სასურველია L3 ჩართვა, თითოეულ წერტილში, სიჩქარე განისაზღვროს 5 მბ/წმ-ით;
· SLA პარამეტრები (Uptime, რეაგირების დრო, პასუხისმგებლობა) — განისაზღვრება პრეტენდენტის შეთავაზებით და წარმოდგენილი უნდა იყოს ფინანსურ შეთავაზებასთან ერთად.
5. [bookmark: _Toc234320083]თანდართული დოკუმენტაცია
· დანართი N1 — ფინანსური შეთავაზება (თვიური ღირებულება თითო წერტილზე და ჯამური ღირებულება 3 წლისთვის);
· დანართი N2 — ინფორმაცია კომპანიის შესახებ;
· დანართი N3 — სერვის ცენტრების სია და მდებარეობა.

 N   დასახელება   რაოდენობა    მოქმედების ვადა 

1 ქსელური მომსახურება (5მბ/წმ) 28 ს/ც 3 წელი

2 ოპტიკური კაბელის ინფრასტრუქტურა

კმ (განისაზღვროს 

პრეტედენტის მიერ)

3 წელი

